**Ministru kabineta noteikumu projekta “Grozījumi Ministru kabineta 2017.gada 7.novembra noteikumos Nr.662 “Noteikumi par valsts tiešās pārvaldes iestāžu un citu valsts un pašvaldību institūciju amatpersonu (darbinieku) atlīdzības un personu uzskaites sistēmu"”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts Grozījumi Ministru kabineta 2017.gada 7.novembra noteikumos Nr.662 “Noteikumi par valsts tiešās pārvaldes iestāžu un citu valsts un pašvaldību institūciju amatpersonu (darbinieku) atlīdzības un personu uzskaites sistēmu"” (turpmāk – Ministru kabineta noteikumu projektus)paredz noteikt, ka Valsts kanceleja uztur, pilnveido un aktualizē valsts tiešās pārvaldes iestāžu un citu valsts un pašvaldību institūciju amatpersonu (darbinieku) atlīdzības un personu uzskaites sistēmu, saglabājot Finanšu ministrijai tiesības izmantot sistēmu ikgadējā budžeta plānošanas procesā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts izstrādāts saskaņā ar Valsts un pašvaldību institūciju amatpersonu un darbinieku atlīdzības likuma 3. panta astoto daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru prezidenta 2017.gada 9.februāra rezolūciju (Nr. 12/SAN-154) Valsts kanceleja ir noteikta kā atbildīgā iestāde par Valsts un pašvaldību institūciju amatpersonu un darbinieku atlīdzības likuma pārejas noteikumu 32.punktā (32. Ministru kabinets līdz 2017.gada 31.decembrim iesniedz Saeimai likumprojektu par valsts un pašvaldību institūciju amatpersonu un darbinieku atlīdzības sistēmas pilnveidošanu.) dotā uzdevuma izpildi.Līdz ar to šobrīd ar sabiedriskajā sektorā nodarbināto atlīdzības politiku nodarbojās gan Finanšu ministrija, gan Valsts kanceleja. Valsts pārvaldes reformas ietvaros, paredzēts sākot ar 2018.gada 1.jūniju kā atbildīgo institūciju par sabiedriskajā sektorā nodarbināto atlīdzības politikas veidošanu noteikt Valsts kanceleju. Lai nodrošinātu iepriekšminēto, šobrīd ir panākta vienošanās ar Valsts kanceleju, ka Finanšu ministrija nodod Valsts kancelejai sabiedriskajā sektorā nodarbināto atlīdzības politikas veidošanu, un valsts tiešās pārvaldes iestāžu amatpersonu (darbinieku) atlīdzības un personāla informācijas, uzskaites sistēmu (datubāzi), tajā skaitā pārceļot četrus esošos atlīdzības nodaļas darbiniekus, attiecīgi pārdalot arī to uzturēšanai Finanšu ministrijas budžetā plānoto finansējumu.Ministru kabineta noteikumu projekts ir izstrādāts, lai atbilstoši iepriekšminētajam noteiktu, ka Valsts kanceleja no 2018.gada 1.jūnija uztur, pilnveido un aktualizē valsts tiešās pārvaldes iestāžu un citu valsts un pašvaldību institūciju amatpersonu (darbinieku) atlīdzības un personu uzskaites sistēmu, saglabājot Finanšu ministrijai tiesības izmantot sistēmu ikgadējā budžeta plānošanas procesā.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts kanceleja |
| 4. | Cita informācija | Projekta īstenošanai ir paredzēta 4 amata vietu pārdale no Finanšu ministrijas uz Valsts kanceleju. Detalizēts ieņēmumu un izdevumu aprēķins iekļauts Ministru kabineta rīkojuma projekta “Par apropriācijas pārdali” anotācijā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams veikt grozījumus Ministru kabineta 2003.gada 29.aprīļa noteikumos Nr.239 “Finanšu ministrijas nolikums”, Ministru kabineta 2010.gada 30.novembra noteikumos Nr.1075 “Valsts un pašvaldību institūciju amatu katalogs” un Ministru kabineta 2003.gada 20.maija noteikumos Nr.263 “Valsts kancelejas nolikums”. |
| 2. | Atbildīgā institūcija | Finanšu ministrija, Valsts kanceleja |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Finanšu ministrija  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek izveidotas. Finanšu ministrijas esošie ierēdņi un darbinieks tiks pārcelti darbā Valsts kancelejā.  |
| 3. | Cita informācija | Nav. |

Finanšu ministres vietā –

Ministru prezidents M.Kučinskis

Vīza: Valsts sekretāre B.Bāne

Leitāne – Šķēle, 67095428

Agija.Leitane-Skele@fm.gov.lv